Diari Oficial de la Generalitat Valenciana


Sumari del DOGV 2256, del 29-04-1994 (1994/831275)

RESOLUCIÓ de 30 de març de 1994, de la Direcció General del Servei Valencià de Salut, per la qual es convoca concurs de trasllats voluntari per a personal facultatiu especialista de districte dels serveis jerarquitzas d'institucions sanitàries de la Conselleria de Sanitat i Consum.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2256

Data del DOGV
:   29-04-1994

Secció del DOGV
:   AUTORITATS I PERSONAL

Número del document
:   1994/831275


Data del document
:   30-03-1994

Organisme emissor
:   Servei València de Salut

Tipus de document
:   Resolució

Correcció d'errades

RESOLUCIÓ de 30 de març de 1994, de la Direcció General del Servei Valencià de Salut, per la qual es convoca concurs de trasllats voluntari per a personal facultatiu especialista de districte dels serveis jerarquitzats d'institucions sanitàries de la Conselleria de Sanitat i Consum. [94/2663]  
Aprovada per Decret 50/93, de 5 d'abril, del Govern Valencià, l'oferta d'ocupació del personal adscrit a les institucions sanitàries del Servei Valencià de Salut (DOGV núm. 2003, de 14.04.93), el SVS, per Resolució de 14 de maig de 1993, convocà concurs de trasllats i concurs-oposició per a la provisió de personal facultatiu especialista dels serveis jerarquitzats d'institucions sanitàries del SVS.  
Donada la necessitat de donar cobertura a determinades places per al bon funcionament dels serveis, d'acord amb el criteri percentual establert en l'article 29 del Reial Decret 118/91, per a la provisió de places pel concurs de trasllats, i a l'empara del que disposa l'article tercer del Decret 50/93, de 5 d'abril, resolc:  
Article primer  
Convocar concurs de trasllats per a la provisió de places vacants de facultatius especialistes en els serveis jerarquitzats de les institucions sanitàries de la seguretat social dependents del Servei Valencià de Salut que s'especifiquen en l'annex II  
Article segon  
Les bases de l'annex I que regulen aquesta convocatòria s'ajusten a les aprovades per Reial Decret 118/1991, de 25 de gener (BOE núm. 33 de 7 de febrer de 1991) com a normes bàsiques i preceptes d'aplicació supletòria al personal estatutari dels serveis de salut de les comunitats autònomes.  
València, 30 de març de 1994.- El director general del Servei Valencià de Salut: Manuel Peris Monfort.  
ANNEX I  
Bases  
1. Requisits  
Podrà participar en aquest concurs de trasllats el personal estatutari amb plaça en propietat de facultatiu especialista en els serveis jerarquitzats de les institucions sanitàries de la Seguretat Social, siga quina siga l'administració de què depenga.  
Els concursants hauran de trobar-se en la situació administrativa de servei actiu o en diferent situació a la d'actiu amb o sense reserva de plaça.  
El personal en situació d'actiu o en situació diferent a la d'actiu però amb dret a reserva de plaça, haurà d'haver pres possessió d'aquella que estigués exercint almenys un any abans de la data en què finalitze el termini de presentació de sol·licituds.  
El personal en situació diferent a la d'actiu i sense reserva de plaça haurà de reunir els requisits necessaris per al seu reingrés l'últim dia de termini de presentació de sol·licituds.  
Els requisits per participar en aquesta convocatòria hauran de mantenir-se al llarg de tot el procés selectiu i fins la presa de possessió en la plaça adjudicada.  
Els concursants que hagen obtingut el reingrés amb caràcter provisional, estan obligats a participar en aquest concurs de trasllats i hauran de sol·licitar totes les places de la seua especialitat convocades en el districte on ocupen provisionalment plaça, podent sol·licitar per qualsevol ordre de preferència la resta de places que es convoquen.  
2. Sol·licituds  
Els interessats en participar en el concurs de trasllats hauran de formular l'oportuna sol·licitud, segons model de l'annex III.  
Les sol·licituds, dirigides al director general del Servei Valencià de Salut i correctament emplenades, es podran presentar en les unitats de registre de les següents dependències administratives:  
- 03187 Alacant: c/ Girona, núm. 26  
- 03638 Alcoi: c/ Onofre Jordà, núm. 21  
- 12058 Castelló: c/ Hort Sogueros, núm. 12  
- 46092 València: Gran Via Ferran el Catòlic, núm. 74  
o mitjançant qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El termini de presentació d'instàncies serà d'un mes comptador des de l'endemà de la publicació en el DOGV. Si l'últim dia del termini fos inhàbil s'entendrà prorrogat al primer dia hàbil següent.  
Durant el termini de presentació d'instàncies els concursants podran retirar o modificar les seues sol·licituds mitjançant la presentació d'una nova instància que anul·larà totalment l'anterior.  
Transcorregut el termini de presentació d'instàncies no s'admetrà ni la modificació de sol·licituds ni la retirada del concurs.  
3. Documentació  
Junt amb la sol·licitud, tots els concursants adjuntaran la següent documentació:  
a) Fotocòpia del document nacional d'identitat, còpia validada del nomenament com facultatiu de l'especialitat en què concursa, així com de qualsevol altre nomenament del qual es pretenga fer valdre els serveis prestats segons barem. Els concursants en situació d'excedència adjuntaran fotocòpia validada de la resolució per la qual se'ls va concedir l'excedència.  
b) Història professional on, de manera breu i esquematitzada s'especifiquen, amb el mateix ordre establert en el barem d'aplicació, els mèrits avaluables.  
c) Certificat acreditat dels mèrits específics, segons barem, al·legats per cada concursant en la seua història professional.  
Els requisits i mèrits avaluables podran acreditar-se mitjançant la documentació original, testimoni notarial o fotocòpia correctament validada.  
Respecte dels treballs i publicacions científiques, s'hi podrà adjuntar fotocòpia, sempre que s'especifique la ressenya de la publicació. Si es tracta d'aportacions a reunions científiques de les quals no hi ha publicació s'admetrà certificat acreditatiu original o fotocòpia correctament validada del centre o institució organitzadora.  
Els tribunals sols podran avaluar la documentació correctament acreditada i adjuntada en temps i forma, i podran requerir qualsevol aclariment . Quan el requeriment no siga atès no serà avaluat el mèrit corresponent. Podran sol·licitar als aspirants còpia traduïda dels documents al·legats quan aquests estiguen redactats en idiomes diferents als oficials en la Comunitat Valenciana.  
El còmput de temps de serveis prestats a què es refereix el barem finalitzarà el dia de la publicació en el Diari Oficial de la Generalitat Valenciana d'aquesta convocatòria.  
4. Admissió i exclusió d'aspirants  
4.1 Llista provisional d'admessos  
Finalitzat el termini de presentació d'instàncies, el director general del Servei Valencià de Salut publicarà resolució per la qual s'aprove la llista provisional d'aspirants admesos i exclosos. En l'esmentada llista constarà el nom i els cognoms dels concursants, l'especialitat a què concursen, indicació, si és el cas, de la raó de l'exclusió, i termini de presentació d'esmenes.  
Els concursants disposaran d'un termini de deu dies hàbils comptadors des de l'endemà de la data de publicació de la resolució a efectes d'esmenar la falta o adjuntar documents preceptius en cas que la sol·licitud d'admissió no reunesca els requisits exigits en la convocatòria, d'acord amb el que estableix l'art. 71 de la Llei de Règim Jurídic de les Administracions Públiques i del Procediment Administratiu Comú.  
4.2 Llista definitiva d'admesos:  
Finalitzat el termini esmentat en la darrera base, vistes les al·legacions i esmenats els defectes si procedeix, es publicarà la llista definitiva d'admesos i exclosos de la mateixa manera que la llista provisional.  
Contra la resolució de la direcció general del Servei Valencià de Salut que aprove el llistat definitiu es podrà interposar els recursos que s'especifiquen en la base 9.  
5. Tribunals  
5.1 Composició  
Els tribunals que jutgen els concursos, el nomenament dels quals per l'autoritat convocant serà anunciat juntament a la resolució que aprove la llista provisional d'aspirants admesos i exclosos, estarà format per vuit membres titulars i els seus respectius suplents, de la següent forma:  
President: serà nomenat entre personal que exercesca lloc de caràcter directiu en l'estructura de la Conselleria de Sanitat i Consum, a proposta del director general del Servei Valencià de Salut.  
Vocals:  
- Tres facultatius especialistes de l'especialitat de què es tracte designats pel conseller de Sanitat i Consum, a proposta del director general del Servei Valencià de Salut.  
- Un facultatiu especialista de l'especialitat de què es tracte designat per la comissió nacional.  
- Un facultatiu especialista de l'especialitat de què es tracte designat per la societat científica valenciana, o en el seu defecte la nacional, de l'especialitat corresponent.  
- Un facultatiu especialista de l'especialitat de què es tracte designat per les organitzacions sindicals, en els termes en què s'acorde en els pactes a què es refereix la Llei 9/1987, de 12 de juliol.  
Secretari: serà nomenat entre el personal fix amb funcions administratives i titulació superior de la Conselleria de Sanitat i Consum, a proposta del director general del Servei Valencià de Salut.  
Quan no es faça la proposta de vocal per les organitzacions sindicals en un termini de 15 dies comptadors des de la sol·licitud, l'esmentat membre del tribunal podrà ser directament designat per l'autoritat convocant.  
5.2 Règim de funcionament:  
S'entendrà que està constituït el tribunal quan hi assistesquen la majoria del seus membres, i necessàriament qui siga el seu president o suplent, qui tindrà vot de qualitat en cas d'empat. En cas de la no assistència del secretari farà les seues funcions un vocal d'acord amb l'ordre en què apareixen nomenats en la base 5.1.  
Els membres del tribunal hauran d'abstenir-se i podran ser recusats pels interessats quan hi concórreguen les circumstàncies previstes en els arts. 28 i 29 de la Llei de Règim Jurídic de les Administracions Públiques i del Procediment Administratiu Comú.  
A efectes de comunicacions i la resta d'incidències, el tribunal tindrà la seua seu en els serveis centrals del Servei Valencià de Salut (C/ Llúria, núm. 19, 46519 València).  
6. Desenvolupament del concurs.  
Les places seran adjudicades d'acord amb el barem de mèrits que es publica com a annex IV a aquesta convocatòria. En cas d'empat es resoldrà a favor del concursant amb major temps de serveis amb nomenament en propietat com a personal facultatiu especialista de districte en l'especialitat de què es tracte.  
Vistes les places sol·licitades pels concursants, inclòs el personal de reingrés al servei actiu, sense admetre modificació de les sol·licituds presentades ni retirada del concurs, i atenent l'ordre de preferència de les places sol·licitades així com els mèrits acreditats pels concursants, s'aprovarà la resolució provisional del concurs, que es farà pública en els taulers d'anuncis de la seu central del Servei Valencià de Salut.  
Els interessats disposaran d'un termini de quinze dies comptadors des de la seua publicació, per formular reclamacions contra la resolució provisional.  
Les reclamacions formulades contra la resolució provisional seran rebutjades o admeses mitjançant la resolució definitiva, que s'aprovarà per l'autoritat convocant i es publicarà en el DOGV.  
Els concursants que no obtinguen plaça en aquest concurs es mantindran en la situació i destinació que tenen, excepte els reingressats provisionalment, que podran optar per obtenir nova destinació provisional en alguna de les places que resulten vacants com a conseqüència de la resolució del concurs, o per passar a la situació d'excedència voluntària.  
Les destinacions adjudicades pel torn de trasllats seran no renunciables.  
Aquesta publicació servirà de notificació als interessats i, a partir d'aquesta, començaran a comptar els terminis establerts en l'apartat següent.  
7. Efectes derivats del concurs  
Els concursants que obtinguen plaça hauran de cessar en la que estiguen exercint dintre dels tres dies hàbils següents a la publicació de la resolució definitiva. La presa de possessió de la nova plaça haurà de fer-se dintre dels tres dies següents al cessament, si les places són de la mateixa localitat; en el termini de quinze dies, si són de diferent localitat del mateix sector o àrea de salut, o en el d'un mes, si pertanyen a diferent localitat i sector o àrea de salut.  
En cas que l'adjudicació de plaça supose el reingrés al servei actiu, el termini de presa de possessió serà d'un mes comptador des de la publicació de la resolució definitiva del concurs.  
Si així ho permeten les necessitats del servei, i si ho demana l'interessat, aquest terminis podran ser prorrogats per temps no superior a la meitat de la durada inicial. El termini de presa de possessió i, en el seu cas, la prórroga, tindrà la consideració de servei actiu percebent-se els corresponents havers amb càrrec a la plaça de destinació.  
Quan un concursant no prenga possessió de la nova plaça dintre del termini possessori o, en el cas, de la prórroga, s'entendrà que renuncia a la plaça i causarà baixa en la seua categoria com a personal estatutari, excepte que tal cas es produesca per causes suficientment justificades, així estimades, prèvia audiència de l'interessat, per la Direcció General del Servei Valencià de Salut. En aquest cas es podrà deixar sense efecte la baixa, l'interessat s'haurà d'incorporar a la nova plaça tan prompte com desapareguen els motius que impossibilitaren la presa de possessió.  
Els trasllats derivats d'aquest concurs tenen caràcter voluntari, i no generen dret a l'abonament de cap tipus d'indemnització.  
8. Publicitat.  
Excepte en els casos en què expresament es determine el contrari, les publicacions de les diferents actuacions relatives a la convocatòria es faran en el tauler d'anuncis de la seu central del Servei Valencià de Salut, i els terminis corresponents comptaran a partir de la data de la diligència d'exposició de l'acte en qüestió en el tauler d'anuncis. No obstant això, i a efectes exclusius d'informació als concursants, es trametran còpies d'aquestes publicacions a les delegacions del Servei Valencià de Salut a Alacant, Castelló i València. El tribunal podrà determinar la conveniència d'utilitzar altres medis a efectes d'informació exclusivament.  
9. Recursos.  
Aquesta resolució, la convocatòria i les seues bases, així com les actuacions administratives que dicte el director general del SVS per a l'execució i que esgoten la via administrativa, podran ser impugnades pels interessats, mitjançant la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de la publicació de l'actuació recorreguda, després de la comunicació a aquesta direcció general d'acord amb l'article 110.3 de la Llei 30/92, de Règim Jurídic de les Administracions Públiques i del Procediment Administratiu Comú. Contra les actuacions del tribunal, així com les actuacions del director del SVS que no esgoten la via administrativa, podrà interposar-se recurs ordinari davant el conseller de Sanitat i Consum o òrgan en què delegue, en el termini d'un mes comptador des de l'endemà de la publicació de la corresponent resolució del tribunal o del director general del SVS.  
ANNEX II  
Concurs de trasllats  
Relació de places ofertes  
ESPECIALITAT CENTRE DE TREBALL  
ALERGOLOGIA HOSPITAL FRANCESC DE BORJA DE   
 GANDIA I CE  
ANATOMIA PATOLOGICA HOSPITAL DE LA VILAJOIOSA I CE  
ANGIOLOGIA I C. VASCULAR HOSPITAL DR. PESET I CE  
CARDIOLOGIA HOSPITAL ARNAU DE VILANOVA I CE  
 BURJASSOT  
CIRURGIA GRAL.I DE L'AD. HOSPITAL DR. PESET I CE MONTEOLIVET   
CIRURGIA GRAL.I DE L'AD. HOSPITAL MARE DE DEU DELS LLIRIS I CE ALCOI  
DERMATOLOGIA HOSPITAL GENERAL D'ALACANT I CE  
GINECOLOGIA HOSPITAL D'ORIHUELA I CE  
HEMATOLOGIA HOSPITAL D'ORIHUELA I CE  
HEMATOLOGIA HOSPITAL LA FE I CE  
NEFROLOGIA HOSPITAL VEGA BAJA D'ORIHUELA I CE  
NEUMOLOGIA HOSPITAL DR. PESET I CE  
NEUROLOGIA HOSPITAL MARE DE DEU DE  
 LS LLIRIS D'ALCOI I CE  
ONCOLOGIA MEDICA HOSPITAL GENERAL D'ELDA I CE  
ONCOLOGIA MEDICA HOSPITAL MARE DE DEU DE  
 LS LLIRIS D'ALCOI I CE  
ONCOLOGIA RADIOTERAPICA HOSPITAL SAN JUAN I CE  
PEDIATRIA HOSPITAL DE LA VILAJOIOSA I CE  
PEDIATRIA HOSPITAL D'ORIHUELA I CE  
RADIODIAGNOSTIC HOSPITAL GENERAL D'ELDA I CE  
RADIODIAGNOSTIC HOSPITAL GRAN VIA I CE. VILA-REAL  
RADIODIAGNOSTIC HOSPITAL LA FE I CE. SUECA  
UROLOGIA HOSPITAL ARNAU DE VILANOVA I CE  
ANNEX III  
ANNEX IV  
Barems de mèrits  
1. Per cada mes de serveis prestats en propietat en serveis jerarquitzats d'institucions sanitàries gestionades o administrades per entitats gestores de la Seguretat Social o en institucions amb programa acreditat per a la docència per la corresponent comissió nacional, o en institucions sanitàries de país estranger fetes en virtut de conveni o acords d'assistència sanitària amb l'esmentat país l'execució del qual ha estat expressament autoritzat al facultatiu pel Ministeri de Sanitat i Consum.  
(Puntuació màxima: 7 punts): 0,1 punts.  
2. Per cada mes de serveis prestats en propietat en serveis no jerarquitzats de la Seguretat Social en la correspondent especialitat.  
(Puntuació màxima: 7 punts): 0,1 punts.  
3. Per cada mes de servei prestat com a interí, contractat o eventual en els serveis jerarquitzats de la Seguretat Social en l'especialitat de què es tracte.  
(Puntuació màxima: 7 punts): 0,1 punts.  
4. Per cada mes de servei prestat com a interí, contractat o eventual en els serveis no jerarquitzats de la Seguretat Social en l'especialitat de què es tracte.  
(Puntuació màxima: 7 punts): 0,05 punts.  
5. Per cada període de 4 anys prestats en propietat en serveis jerarquitzats dependents de l'administració pública o en institucions del Sistema Nacional de Salut en l'especialitat de què es tracte:  
a) Com a cap de secció: 1,5 punts.  
b) Com a cap de servei: 2 punts.  
(Puntuació màxima: 6 punts).  
6. Catedràtic de la universitat  
(Medicina, Farmàcia o Estomatologia) de l'especialitat de què es tracte: 8 punts.  
7. Professor titular de la universitat (Medicina, Farmàcia o Estomatologia) de l'especialitat de què es tracte: 7 punts.  
8. Cap de departament o servei amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l'especialitat de què es tracte: 8 punts.  
9. Cap de secció amb nomenament en propietat dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l'especialitat de què es tracte: 7 punts.  
10. Farmacèutic, químic, biòleg o metge adjunt, amb nomenament en propietat, dels serveis jerarquitzats de la Seguretat Social, o d'hospitals amb programa acreditat per a la docència per la comissió nacional de l'especialitat de què es tracte: 6 punts.  
11. Metges o farmacèutics inspectors, per oposició del cos sanitari de la Seguretat Social, per a l'especialitat de medicina preventiva els primers, i per a places de farmàcia hospitalària els segons: 6 punts.  
12. Metge especialista en les institucions sanitàries obertes de la Seguretat Social i metges d'urgència hospitalària amb nomenament en propietat: 3 punts.  
13. Per treballs científics i d'investigació publicats i aportacions a reunions científiques sobre l'administració o especialitat de què es tracte. (Puntuació màxima: 4 punts).  
14. Facultatiu amb plaça en propietat, per haver exercit serveis exclusivament en les administracions públiques fent funcions d'ordenament planificació i gestió sanitària.  
Per cada mes: 0,1 punts.  
(Puntuació màxima: 2 punts).  
15. Professor associat en ciències de salut en hospitals amb conveni específic amb universitat i amb programa de  
docència pregraduada: 1 punt.  
16. Assistència a cursos d'una durada igual o superior a 40 hores lectives en l'especialitat de què es tracte.   
Per cada curs: 0,1 punts.  
(Puntuació màxima: 1 punt).  
17. Per haver complert 1 any com a component de les comissions de control de qualitat acreditades d'institucions sanitàries adjuntant certificació del director de les comissions. Per cada any: 0,1 punts.  
(Puntuació màxima: 1 punt).  
18. El coneixement del valencià s'avaluarà d'acord amb la possessió del corresponent certificat lliurat o homologat per la Junta Qualificadora de Coneixements del Valencià:  
1. Certificat de coneixements orals 0,5 punts  
2. Certificat de grau elemental: 1 punt  
3. Certificat de grau mitjà: 1,5 punts  
4. Certificat de grau superior: 2 punts  
No s'hi avaluarà el certificat necessari per a l'assoliment d'altre de nivell superior que s'hi al·legue com a mèrit.